อย่าปล่อยทิ้งสิ่งดีช่วงวิกฤติ
โอกาสนี้น่าจะเป็นจังหวะที่ดี ที่หนังสือพิมพ์ข่าวหุ้นร่วมกับพันธมิตรธนาคารไทยพาณิชย์ จำกัด (มหาชน) หรือ SCB จะทำหน้าที่มอบองค์ความรู้ด้านเศรษฐกิจและตลาดทุนให้นักลงทุน ผู้ประกอบการ ตลอดจนภาคประชาชนทั่วไป อีกครั้ง ผ่านงานสัมมนาใหญ่สุดแห่งปี...กับที่สุดของงานสัมมนาด้านเศรษฐกิจ การเงินและการลงทุนระดับนานาชาติ “Battle Strategy” หลังจากประสบความสำเร็จกับเวอร์ชั่น EPISODE I ที่สร้างความฮือฮามาแล้วเมื่อปีก่อน...
10 ก.ย. 2563

ขี่พายุทะลุฟ้า : ชาญชัย สงวนวงศ์
โอกาสนี้น่าจะเป็นจังหวะที่ดี ที่หนังสือพิมพ์ข่าวหุ้นร่วมกับพันธมิตรธนาคารไทยพาณิชย์ จำกัด (มหาชน) หรือ SCB จะทำหน้าที่มอบองค์ความรู้ด้านเศรษฐกิจและตลาดทุนให้นักลงทุน ผู้ประกอบการ ตลอดจนภาคประชาชนทั่วไป อีกครั้ง ผ่านงานสัมมนาใหญ่สุดแห่งปี…กับที่สุดของงานสัมมนาด้านเศรษฐกิจ การเงินและการลงทุนระดับนานาชาติ “Battle Strategy” หลังจากประสบความสำเร็จกับเวอร์ชั่น EPISODE I ที่สร้างความฮือฮามาแล้วเมื่อปีก่อน…
มารอบนี้จะสร้างความฮือฮามากขึ้นกว่าเดิม ทั้งเนื้อหาที่เข้มข้นและหลากหลายขึ้น วิทยากรที่มากขึ้น และจำนวนวันที่มากขึ้นแบบจุใจ 5 วันรวด ที่สำคัญถูกยกระดับเป็นนานาชาติ เพราะได้นักลงทุนระดับโลกมาร่วมแชร์ประสบการณ์ครั้งนี้ด้วย
ต้องบอกว่าในจังหวะที่ไวรัสมรณะโควิด-19 ออกอาละวาด ทำลายล้างเศรษฐกิจทั่วโลกให้พังยับเยิน ถือเป็นมหาวิกฤติที่ภาคธุรกิจต้องรับมือและฉกฉวยโอกาสในวิกฤติ ที่สำคัญปัญหาปากท้องจะฟันฝ่ากันอย่างไร
จึงเป็นที่มาของหัวข้อสัมมนา “Battle Strategy แผนรบ สยบวิกฤติ EPISODE II : Don’t Waste a Good Crisis” ในครั้งนี้ โดยเป็นการสะท้อนผ่านมุมมอง มุมคิด ของวิทยากรผู้ทรงคุณวุฒิระดับสากลหลากหลายวงการ เพื่อเป็นแนวทางให้นักลงทุน ผู้ประกอบการ ตลอดจนภาคประชาชน จะก้าวผ่านมหาวิกฤติครั้งนี้ไปได้
เนื้อหาถูกแบ่งเป็น 5 วัน ผ่านรูปแบบเสมือนจริง (Virtual) เพื่อให้สอดคล้องกับวิถี New Normal ในปัจจุบัน
เริ่มจากวันพุธที่ 23 ก.ย. 63 นำโดยคุณอาทิตย์ นันทวิทยา ประธานเจ้าหน้าที่บริหาร และประธานกรรมการบริหาร ธนาคารไทยพาณิชย์ จำกัด (มหาชน) หรือ SCB มาแชร์ประสบการณ์ในหัวข้อ“ไทยพาณิชย์” ยุคใหม่ ! เสริมแกร่งธุรกิจไทย…สรรสร้างความมั่งคั่งสู่ภาคประชาชน
คุณนวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน)  กับหัวข้อ “เชื่อแป้ง” ปรับตัวอย่างไร ให้ปากท้องอิ่ม
ต่อด้วยคุณอรรถพล ฤกษ์พิบูลย์ ประธานเจ้าหน้าที่บริหาร และกรรมการผู้จัดการใหญ่ บริษัท ปตท. จำกัด (มหาชน) หรือ PTT มาแชร์แนวคิดหัวข้อ “ถอดรหัส…กลยุทธ์ Reimagination”
ปิดท้ายด้วยคุณอัศวิน เตชะเจริญวิกุล ประธานเจ้าหน้าที่บริหาร และกรรมการผู้จัดการใหญ่ บริษัท เบอร์ลี่ ยุคเกอร์ จำกัด (มหาชน) หรือ BJC กับหัวข้อ ผ่าแนวคิด BJC ธุรกิจไทยจะใช้ “มหาวิกฤติ” สร้างพัฒนาการอย่างไร
ส่วนวันพฤหัสบดีที่ 24 ก.ย. 63 มาร่วมฟังมุมมองภาครัฐผ่าน ดร.เอกนิติ นิติทัณฑ์ประภาศ อธิบดีกรมสรรพากร ในหัวข้อ “สรรพากร” ชี้ช่องธุรกิจไหนรวย อาชีพใดรุ่ง…จากมุมมองคนเก็บภาษี
ด้านดร.ยรรยง ไทยเจริญ รองผู้จัดการใหญ่ ผู้บริหารสูงสุด Economic Intelligence Center (EIC) มาถ่ายทอดมุมมองในหัวข้อ ประเทศไทยกับการก้าวข้าม “เศรษฐกิจติดเชื้อ”..!?
คุณบรรยง พงษ์พานิช ประธานกรรมการบริหาร กลุ่มธุรกิจการเงินเกียรตินาคินภัทร กับหัวข้อ หนทางสู่ความอยู่รอดในยุค “มหาวิกฤติ”
และนายแพทย์สุรพงษ์ สืบวงศ์ลี มาถ่ายทอดมุมมองในหัวข้อ “มหาวิกฤติปากท้องของคนไทย…รดน้ำอย่างไร ให้เศรษฐกิจฟื้นตัว”
สำหรับวันศุกร์ที่ 25 ก.ย. 63 มีคุณสุกิจ อุดมศิริกุล กรรมการผู้จัดการ สายงานวิจัย บริษัทหลักทรัพย์ ไทยพาณิชย์ จำกัด กับหัวข้อ อินเทรนด์ตลาดหุ้น…New Normal, New Strategy
ส่วนคุณอรกัญญา พิบูลธรรม กรรมการผู้จัดการใหญ่ ธนาคารแห่งอเมริกา เมอร์ริล ลินซ์ สาขาประเทศไทย ถ่ายทอดมุมมองหัวข้อ ตลาด “หุ้นกู้” โคม่าจริงหรือไม่…ยังลงทุนได้หรือเปล่า..?
คุณสมิทธ์ พนมยงค์ รองกรรมการผู้จัดการใหญ่ สายงานธุรกิจระหว่างประเทศ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF มาแชร์แนวคิดหัวข้อ ลงทุนรอบโลก…พิชิตความเสี่ยง
ด้านดร.วิศิษฐ์ องค์พิพัฒนกุล กรรมการผู้จัดการ บริษัทหลักทรัพย์ ทรีนีตี้ จำกัด ให้มุมมองในหัวข้อ วางหมาก “หุ้นเด็ด” ทายท้าตลาดผันผวน
และพิเศษสุด ๆ พบกับนักลงทุนระดับโลกอย่างคุณมาร์ค โมเบียส ผู้ก่อตั้งบริษัท โมเบียส แคปิตัล พาร์ทเนอร์ส มาแชร์มุมมองในหัวข้อ เปิดโผ “หุ้นไทย” ในเรดาห์ “ราชันย์ตลาดทุนเกิดใหม่”…ผู้ก่อตั้ง Mobius Capital
ส่วนวันเสาร์ที่ 26 ก.ย. 63 ก็น่าสนใจไม่แพ้กันกับการลงทุนทางเลือก มีคุณธนวัฒน์ เลิศวัฒนารักษ์ ประธานเจ้าหน้าที่บริหาร บริษัท เจ เวนเจอร์ส จำกัด หรือ JVC กับหัวข้อ “เงินดิจิทัล” แปลงโฉมธุรกรรมข้ามชาติตลอดกาล
ต่อด้วย 3 เซียนชื่อดัง นำโดยคุณวัชระ แก้วสว่าง นักลงทุนรายใหญ่, คุณอรรถวัติ ศิริสิทธิธงไชย นักลงทุนรายใหญ่ และคุณกัณฑรา ลดาวัลย์ ณ อยุธยา กรรมการบริหาร บริษัทหลักทรัพย์ ฟินันเซีย ไซรัส จำกัด (มหาชน) มาร่วมพูดคุยในหัวข้อ 3 เซียนคุยอร่อย.! หุ้น พระเครื่อง กระเพาะปลา…เรื่องเงิน ๆ ทอง ๆ ทั้งนั้น 
ส่วนวันอาทิตย์ที่ 27 ก.ย. 63 จะมีเซอร์ไพรส์ จากผู้บริหารบริษัทข้ามชาติสองแห่ง ส่วนจะเป็นผู้บริหารจากบริษัทไหนนั้นต้องติดตาม….
ถ้าไล่ดูจากรายชื่อวิทยากรผู้ทรงคุณวุฒิ ที่มีทั้งบริษัทชั้นนำระดับสากล และผู้คร่ำหวอดในแวดวงธุรกิจ และตลาดทุน สัมมนาครั้งนี้จัดเป็นงานสัมมนาใหญ่สุดแห่งปีที่น่าจับตา
ซึ่งเชื่อว่าจะได้เห็นทั้งมุมมอง และมุมคิด ที่จะนำไปสู่การประยุกต์ใช้ในภาวะมหาวิกฤติ ตามแก่นของงานที่ชื่อว่า Don’t Waste a Good Crisis หรือ อย่าปล่อยโอกาสดีในวิกฤติให้สูญเปล่า นั่นเอง…